burgasdotpro/wikipedia huggingface dataset:
Alexandr Dmitrijevič Dubiago

Alexandr Dmitrijevič Dubiago (; * 18. december 1903 – † 29. október 1959) bol sovietsky astronóm, profesor na univerzite v Kazani (od roku 1941) a riaditeľ Engeľgardtovho astronomického observatória pri Kazani (1954-1958). Zaoberal sa teoretickou a kometárnou astronómiou; bol zakladateľ kazanskej školy kometárnej astronómie a autor základnej učebnice Opredelenije orbit (Určovanie dráh, 1949).
Dominion Astrophysical Observatory

Dominion Astrophysical Observatory je astrofyzikálne observatórium v meste Saanich v kanadskej provincii Britská Kolumbia v Kanade (-123°25,0'; +48°31,3'; 229 m). Založené bolo v roku 1918. Od roku 1975 je súčasťou ústavu Herzberg Institute of Astrophysics. Zaoberá sa spektroskopickým a fotometrickým výskumom premenných hviezd.
Výbava observatória.
Observatórium je vybavené 185 cm a 122 cm reflektorom. Na vysunutej vysokohorskej stanici na Mount Kobau (-119°30,0'; +49°7,0'; 1 868 m) má 40 cm reflektor. K observatóriu je pridružené aj "Dominion Radio Astrophysical Observatory" v Pentictone (-119°37,2'; +49°19,2'; 546 m), ktoré je vybavené 26 m rádiovým ďalekohľadom a dvoma veľkými sústavami Millsovho kríža.
Dodaira Observatory

Dodaira Observatory je astronomické observatórium na vrchu Mount Dodaira v Japonsku (+139°11,8'; +36°0,2'; 879 m); patrí k ústavu "Tokio Astronomical Observatory". Založené bolo v roku 1962. 
Zamerané je na fotografický, spektrálny a fotometrický výskum komét, planét, premenných hviezd a jasných hmlovín, určovanie presných polôh umelých družíc. Jeho vybavenie je 91 cm reflektor, Bakerova-Nunnova komora, 50 cm Schmidtova komora.
Discoverer

Discoverer boli americké umelé družice Zeme určené na vedecký a vojenský výskum. Snímkovali zemský povrch a naexponovaný film posielali späť na Zem v návratových puzdrách. Discoverer boli prvé družice s návratným puzdrom a prvé telesá, ktoré sa úspešne vrátili z kozmického priestoru.
Discoverer 1 štartoval na obežnú dráhu 28. februára 1959, Discoverer 13 bol prvou družicou, pri ktorej sa podarilo vyloviť z mora návratné puzdro (v roku 1960). Návratné puzdrá s padákmi sa zachytávali aj lietadlami do sietí. Mnohé sa stratili v mori. (Čas zostupu stačil na 4-5 preletov okolo puzdra.) Po návrate Discoverera 38 roku 1962 sa ďalšie údaje o družiciach neoznamovali.
Dilatácia času

Dilatácia času alebo spomaľovanie času je experimentálne overený poznatok špeciálnej teórie relativity, vyplývajúci z Lorentzových transformácií, spočívajúci v tom, že čas plynie relatívne pomalšie v sústave, ktorá sa vzhľadom na pozorovateľa v pokoji pohybuje určitou konštantnou rýchlosťou. Ak sa časový interval Δt medzi dvoma udalosťami meria hodinami v súradnicovej sústave pevne spojenej s pozorovateľom (vlastný čas), časový interval Δt medzi tými istými udalosťami meraný hodinami v inerciálnej sústave, kt. sa vzhľadom na pozorovateľa pohybuje rovnomerne rýchlosťou v (súradnicový čas), bude určený výrazom
formula_1
kde "c" je rýchlosť svetla. Časový interval medzi dvoma udalosťami je preto najmenší v tej súradnicovej sústave, vzhľadom na ktorú sú udalosti v stave pokoja. Podľa teórie relativity je dilatácia času vlastnosťou samého času, preto sa so vzrastajúcou rýchlosťou nespomaľujú len pohybujúce sa hodiny, ale aj všetky fyzikálne procesy. Z toho sa niekedy robí pochybný záver, že napríklad kozmonauti v kozmickej lodi pohybujúcej sa rýchlosťou blízkou rýchlosti svetla budú starnúť pomalšie a po návrate na Zem budú mladší ako ich vrstovníci (paradox dvojčiat).
Dichroizmus

Dichroizmus je vlastnosť jednoosových kryštálov pri dvojlome rozdielne pohlcovať riadny a mimoriadny lúč. Veľmi silný dichroizmus vo viditeľnej oblasti svetla má kryštál turmalínu, ktorý pri hrúbke 1 mm takmer úplne pohltí riadny lúč. Dichroizmus sa využíva v polarizačných zariadeniach na získanie rovinne polarizovaného svetla.
Združenie výtvarných umelcov západného Slovenska

Združenie výtvarných umelcov západného Slovenska (ZVUZS) je nezisková organizácia, ktorá sa stará o zachovanie autorských práv.
Organizuje výstavy svojich členov i prizvaných výtvarníkov. Združuje 150 výtvarníkov. Na svojej www stránke má členov rozdelených podľa krajov západného Slovenska.
Dichotómia (astronómia)

Dichotómia je úkaz, pri ktorom rozhranie svetla a tieňa prechádza stredom pozorovaného telesa (napríklad Merkúra). Nastáva vtedy, keď fázový uhol (Zem – teleso – Slnko) sa rovná 90°.
DENPA

DENPA bola japonská umelá družica Zeme určená na výskum ionosféry, magnetického poľa a kozmického žiarenia, vypustená 19. augusta 1972 na excentrickú obežnú dráhu 245 – , so sklonom 31° a obežnou dobou 156,8 min. Mala hmotnosť , priemer a výšku .
Diadème

Diadème boli francúzske umelé družica Zeme s hmotnosťou , ktoré vyniesla na obežnú dráhu nosná raketa Diamant.
Diadème 1 štartovala 8. februára 1967 na dráhu 576 – , so sklonom 40°. Uskutočňovala geodetické merania. Diadème 2 štartovala 15. februára 1967. Obe družice štartovali z kozmodrómu Hammaguir.
Diamant (nosná raketa)

Diamant bola francúzska trojstupňová nosná raketa, ktorá vypustila prvé francúzske umelé družice ako Asterix, Diadème, Dial a Diapason. 
Medzi rokmi 1965 až 1975 sa uskutočnilo 12 štartov, z ktorých bolo 9 plne úspešných. Prvé štyri štarty sa uskutočnili z kozmodrómu Hammaguir, zvyšné z Kourou. Boli vytvorené tri verzie rakety (Diamant A, Diamant B a Diamant BP4), ktoré sa odlišovali hlavne typom použitých raketových motorov. Raketa mala hmotnosť pri štarte a dĺžku , na obežnú dráhu dokázala vyniesť náklad o maximálnej hmotnosti .
Dial

Dial ("Diamant Allemagne") bola umelá družica Zeme na aeronomické výskumy, zostrojená v Nemecku a vynesená na obežnú dráhu v roku 1970 pomocou francúzskej rakety Diamant. Pohybovala sa vo výške 350-1 900 km. Hmotnosť jej prístrojov bol 10 kg, celková hmotnosť družice 60 kg.
Diapason

Diapason bola francúzska umelá družica Zeme určená na výskum ionosféry. Štartovala v roku 1966 zo základne Hammaguir na dráhu s perigeom 503 km, apogeom 2 753 km a sklonom 34°; mala hmotnosť 40 kg.
Dwingeloo Radio Observatory

Dwingeloo Radio Observatory je rádioastronomické observatórium v Holandsku (-6°23,8'; +52°48,8'; 25 m), vybavené parabolickým rádioteleskopom s priemerom 25 m, v činnosti je od roku 1956. Malo priekopnícku úlohu najmä pri výskume štruktúry Galaxie.
Dynamics Explorer

Dynamics Explorer bola dvojica amerických umelých družíc Zeme. Dynamic Explorer 1 a Dynamic Explorer 2, zameraná na výskum ionosféry a magnetosféry a ich vzájomnej interakcie, vypustená spoločne 3. augusta 1981 na odlišné dráhy. Prístroje družíc mali hmotnosť 55 kg, resp. 90 kg.
Henry Draper

Henry Draper (* 7. marec 1837, Prince Edward County, Virgínia, USA - † 20. november 1882, New York, New York,) bol americký fyzik a astronóm amatér, člen Národnej AV USA (1877). Známe sú najmä jeho priekopnícke práce z oblasti astrofotografie a spektrografie. Získal prvú fotografiu spektra hviezdy Vega (1872). Pomenovaný je po ňom katalóg hviezdnych spektier Harvardského univerzitného Observatória Henry Draper Catalogue.
Henry Draper Catalogue

Henry Draper Catalogue je astronomický katalóg s astrometrickými a spektroskopickými dátami viac ako 225-tisíc najjasnejších hviezd viditeľných na severnej a južnej pologuli.
Prvýkrát bol publikovaný medzi rokmi 1918 a 1924. Zostavila ho Annie Jump Cannon a spolupracovníci na Harvard College Observatory pod vedením Edwarda C. Pickeringa a pomenovaný bol na počesť Henryho Drapera, ktorého vdova venovala peniaze potrebné na jeho financovanie.
Dabih Maior

Dabih Maior (z "sa’ad ad-dábih" - "mäsiarovo šťastie"; lat. "" - "väčší") je spektroskopická dvojhviezda β Cap zdanlivej jasnosti 3,19m. Patrí do spektrálneho typu K0, do triedy svietivosti II. Neviditeľný sprievodca obieha okolo nej s periódou 1 374 d. Na oblohe vo vzdialenosti 205" od β Cap je hviezda β1 Cap (Dabih Minor), ktorá má rovnaký vlastný pohyb ako beta3 Cap. Vzdialenosť Dabih Maior od Zeme je 652 ly.
Dabih Minor

Dabih Minor (z "sa’ad ad-dábih" - "mäsiarovo šťastie"; lat. "" - "menší") je astrometrická dvojhviezda β1 Cap zdanlivej jasnosti 6,16m. Jej zložky, hviezdy zdanlivej jasnosti 6,2m a 10,1m, sú od seba vzdialené 85 AU. Jasnejšia z nich patrí do spektrálneho typu B9 a je spektroskopickou dvojhviezdou s periódou zmien spektra 8,7 d. Vzdialenosť Dabih Minor od Zeme je 251 ly.
Audouin Charles Dollfus

Audouin Charles Dollfus (* 12. november 1924, Paríž – † 1. október 2010, Versailles) bol francúzsky astronóm. Zaoberal sa fyzikou planét a Slnka. Roku 1966 objavil na observatóriu Pic du Midi Saturnov desiaty mesiac Janus.
Frank Drake

Frank Donald Drake (* 28. máj 1930, Chicago, USA – † 2. september 2022, Aptos, Kalifornia, USA) bol americký rádioinžinier a astronóm.
Bol priekopníkom a organizátorom pokusov s príjmom signálov mimozemských civilizácií, vrátane založenia SETI.
 Od roku 1971 bol riaditeľom Národného astronomického a ionosferického centra, ktoré riadilo 305 m rádiový ďalekohľad Arecibo. Bol autorom slávnej Drakovej rovnice.
Georgij Nikolajevič Dubošin

Georgij Nikolajevič Dubošin (; * 25. december 1904 - † 1986) bol sovietsky astronóm, od roku 1935 profesor na moskovskej univerzite, autor dvojzväzkového diela Nebeská mechanika (1962, 1964).
Charles Moss Duke

Charles Moss „Charlie“ Duke, Jr. (* 3. október 1935, Charlotte) je bývalý americký astronaut. V roku 1972 sa zúčastnil na lete kozmickej lode Apollo 16 na Mesiac.
Život.
Mladosť a výcvik.
Vyrastal v Lancasteri v Južnej Karolíne. Spoločne s otcom jazdil na lov, chytať ryby a neskôr svoje záľuby rozšíril aj na golf. Po absolvovaní základnej a strednej školy nastúpil do Akadémie admirála Farraguta na Floride. S vynikajúcim prospechom ju ukončil a so štipendiom pokračoval v štúdiách na United States Naval Academy v Annapolise. Tam získal diplom inžiniera námorných vied. Potom sa rozhodol lietať, v Georgii absolvoval základný letecký výcvik a neskôr sa zacvičil na lety s vrtuľníkom a na lietadlo F-86. Bol poslaný na vojenskú službu do Európy, vtedajšej NSR. Po troch rokoch sa v roku 1961 vrátil do USA a rozhodol sa študovať ďalej, tentokrát na Massachusetts Institute of Technology. V roku 1964 tam získal diplom inžiniera letectva a astronautiky. Nastúpil ako testovací letec a neskôr inštruktor na základni Edwards a v apríli 1966 bol prijatý do NASA do tímu kozmonautov. V tom čase bol ženatý a mal dvoch chlapcov.
Lety do vesmíru.
Odštartoval v kozmické lodi Apollo 16 spolu s kozmonautmi Youngom a Mattinglym z mysu Canaveral na jar roku 1972. Cieľom expedície bolo pristáť a vystúpiť na Mesiac. Zatiaľ čo na obežnej dráhe Mesiaca krúžil Mattingly, tak Young s Dukom na Mesiaci pristáli a strávili tam 71 hodín. Duke bol desiatym človekom, ktorý na povrch Mesiaca vystúpil. Po skončení prieskumu sa vrátili na obežnú dráhu a potom celá trojica v poriadku pristála na hladine Tichého oceánu po 11 dňoch vo vesmíre.
Po lete.
K 1. januáru 1976 z NASA aj z armády odišiel v hodnosti plukovníka vojenského letectva a venoval sa súkromnému podnikaniu. V roku 2005 bol na návšteve v Prahe a Brne, spojenej s prednáškou a rozdávaním autogramov, vystúpením v televízii Nova.
Infant

Infant (mužský rod) alebo infantka (ženský rod) je titul detí vládnucich kráľov v Španielsku a Portugalsku okrem korunných princov a korunných princezien (tí mali titul princ astúrsky, resp. brazílsky), ako aj titul detí týchto detí. Kráľ smel titul udeliť aj iným členom kráľovskej rodiny.
Place de la Concorde

Place de la Concorde (slov. "Námestie svornosti") je parížske námestie, jedno z najznámejších a najväčších pravobrežných námestí Seiny. Nachádza sa v 8. parížskom obvode na východnom konci bulváru Champs-Élysées.
Poloha námestia.
Do námestia ústi viacero parížskych ulíc. Zo severu je to Rue Royale a malá ulica Rue Saint-Florentin. Východným smerom z neho vybiehajú dve rovnobežne ležiace ulice - severnejšia Rue de Rivoli a južnejšie Nábrežie Tuileries. Medzi nimi ležia známe záhrady Tuileries, do ktorých sa z námestia vchádza impozantnou bránou. Západným pokračovaním Nábrežia Tuileries je popri Seine vedúca Promenáda kráľovnej. 
História.
Námestie je dielom francúzskeho architekta Ange-Jacquesa Gabriela, ktorý ho v roku 1754 začal stavať ako námestie Ľudovíta XV. V rokoch 1792 - 1795 nieslo meno "Námestie revolúcie". Niekdajšiu sochu kráľa nahradila gilotína, ktorá v roku 1793 pripravila o život jeho nástupcu Ľudovíta XVI. a ďalších viac ako 1 300 ľudí. Po francúzskej revolúcii, ktorá odstraňovala všetky symboly kráľovstva, sa pre námestie hľadalo nové pomenovanie. V roku 1826 opäť zmenilo meno a pomenovali ho "Námestie Ľudovíta XVI.", o štyri roky neskôr dostalo námestie dnešné pomenovanie. 
V roku 1934 sa námestie stalo dejiskom krvavého protivládneho povstania francúzskych fašistov.
Dnes je námestie živým parížskym priestorom, s nikdy neutíchajúcou dopravou a vyhľadávaným turistami. Blízkosť turisticky zaujímavých miest ho robí jedným z najatraktívnejších námestí hlavného mesta.
Historické pamiatky a stavby.
Na ploche námestia je umiestnených viacero zaujímavých historických pamiatok. Všetkým dominuje v centrálnej časti vztýčený 23 metrov vysoký a 230 ton vážiaci egyptský obelisk z ružovej žuly. Korunovaný je pozláteným pyramidálnym hrotom. Na námestí stojí od roku 1836. Jeho vznik sa datuje do roku 1 300 pred Kr. a pochádza z chrámu faraóna Ramessa II. v Luxore. Je darom egyptského vicekráľa Muhammada Aliho francúzskemu kráľovi Ľudovítovi Filipovi I.
Dva impozantné kone, strážiace po oboch stranách vstup na Champs-Élysées, sú replikami súsošia "Kone z Marly" (Chevaux de Marly) z prvej polovice 18. storočia. Ich autorom je francúzsky barokový sochár Guillaume Coustou. Mramorové originály dnes zdobia dvor Marly v Louvri.
Krásnym umeleckým doplnkom námestia sú dve fontány v severnej a južnej časti vytvorené podľa predlohy fontán na Námestí sv. Petra v Ríme.
V okolí námestia sa nachádza niekoľko dôležitých budov Paríža. Najimpozantnejšími sú dve budovy na jeho severnej strane, medzi ktorými prechádza Rue Royale - vľavo Hôtel de Crillon a vpravo Hôtel de la Marine, dnes slúžiaci ako budova Ministerstva námorníctva. Budova Hôtels du Plessis-Bellière je od roku 1898 sídlom francúzskeho Automobile Club de France.
Štátna filharmónia Košice

Štátna filharmónia Košice (skrátene ŠfK), je v poradí druhý profesionálny symfonický orchester na Slovensku. Sídli v Dome umenia na Moyzesovej ulici v košickej mestskej časti Staré Mesto.
História.
Bola založená v roku 1968. Jej sídlom sú Košice. Prvý koncert novovzniknutého telesa sa uskutočnil v apríli 1969 pod vedením vtedajšieho šéfdirigenta Bystríka Režuchu. V krátkom čase ŠfK dosiahla uznanie odborníkov i verejnosti a stala sa jedným z popredných reprezentantov slovenského interpretačného umenia doma i v zahraničí. Takmer 90 členov orchestra tvoria profesionálni hudobníci - absolventi konzervatórií a známych hudobných škôl. ŠfK zaznamenala výrazné úspechy na koncertných pódiách mnohých európskych krajín, ale i vo významných mestách Ázie. Koncertovala na medzinárodných hudobných festivaloch a v dôležitých kultúrnych centrách, ako napríklad Viedeň, Salzburg, Berlín, Budapešť, Praha, Antverpy, Lisabon, Barcelona, Atény, Remeš, Hongkong, Peking, Luxemburg a New York. V roku 1994 absolvovala takmer mesačné turné po USA, kde sa ŠfK predstavila ako prvý slovenský symfonický orchester na americkom kontinente.
Súčasnosť.
ŠfK prezentuje svoje umenie okrem aktívnej koncertnej činnosti prostredníctvom nahrávok pre rozhlas, televízne a gramofónové spoločnosti (vyše ~160 CD). Nahrávky pre edície Naxos, Marco Polo a iné, predstavujú často unikáty - prvé nahrávky ojedinele počuteľných diel L. Spohra, J. Raffa, A. Rubinsteina, W. Furtwänglera, E. Waldteufela a F. von Suppého. Spolu s kompletom orchestrálnych skladieb J. Straussa ml. a ďalšími nahrávkami sa výrazne presadzajú na zahraničných trhoch. Orchester spolupracoval s mnohými svetoznámymi umelcami: Igor Oistrach, Gidon Kremer, Dietrich Fischer-Dieskau, Ivan Moravec, Josef Suk starší, Sergej Kopčák, Peter Mikuláš, Peter Dvorský, Viktor Fedotov, Valerij Gergiev, Emin Chačaturjan, Natan Rachlin, Thomas Sanderling, Alexander Rahbari, Tadeusz Strugala, Jiří Bělohlávek, Libor Pešek, Václav Smetáček, Ľudovít Rajter, Ladislav Slovák, Ondrej Lenárd, Bystrík Režucha a ďalší. V máji 1998 ŠfK vystúpila na veľkolepom koncerte s Lucianom Pavarottim. Repertoárové spektrum orchestra obsahuje všetky frekventované diela od baroka po hudbu 20. storočia.
Od roku 1991 je Štátna filharmónia Košice, ako jediný orchester na Slovensku, hlavným organizátorom dvoch medzinárodných festivalov - "Košická hudobná jar" a "Medzinárodný organový festival" a od roku 2003 aj "ARS NOVA – Festivalu súčasného umenia".
Marcel Dionne

Marcel Elphege Dionne (* 3. august 1951, Drummondville, Quebec, Kanada) je bývalý kanadský hokejista. Hrával na pozícií stredného útočníka v rokoch 1971 až 1989. Odohral osemnásť sezón v NHL za kluby Detroit Red Wings, Los Angeles Kings a New York Rangers.
Draftovali ho z druhého miesta v roku 1970. Počas juniorských rokoch hrával v klube St. Catharines Black Hawks. Svoje prvé štyri sezóny odohral v Detroite, spolu sa mu podarilo získať 366 bodov. V roku 1975 ho predali do klubu Los Angeles Kings, kde sa stal súčasťou útoku "Triple Crown Line". Hrával tu spolu s Charliem Simmerom a Daveom Taylorom. 
V NHL odohral spolu 1348 zápasov v ktorých sa mu podarilo získať 1771 bodov, no nikdy sa mu nepodarilo získať Stanley Cup. Názov multifunkčnej arény v meste Drummondville nesie jeho meno.
Štátny komorný orchester Žilina

Štátny komorný orchester Žilina je jediný orchester "mozartovského typu" na Slovensku.
História.
Orchester vznikol roku 1974 v Žiline. Mal 35 členov, prevažne absolventov hudobných akadémií v Prahe, Brne a Bratislave. Prvým šéfdirigentom bol Eduard Fischer.
V roku 1977 získal orchester medzinárodné uznanie, keď sa stal festivalovým orchestrom na Salzburger Festspiele. Krátko nato dostal pozvanie na Pražskú jar. Nasledovali koncerty na mnohých festivaloch v celej Európe (Wiener Festwochen, Haydnov festival vo Viedni, Sofijské hudobné týždne, Festa Musica Pro v Assisi, Katalánsky festival, Festival El Djem v Tunise, Festival de Bonaguil vo Francúzsku, Hudba v starom Krakove, Jarný festival Budapešť, Bratislavské hudobné slávnosti, Melos Étos v Bratislave, Mozartfest Schwetzingen, Festival slovanskej hudby na Cypre, Schleswig-Holstein Festival, Festival de Manaus v Brazílii, Flámsky festival v Belgicku, Aspekte Salzburg, Johann Strauss Festival vo Viedni, Bodensee Festival v Švajčiarsku, Medzinárodný hudobný festival v Ankare a iné).
Orchester uskutočnil už vyše 2000 koncertov takmer vo všetkých štátoch Európy, v Tunise, Japonsku, USA a v Brazílii. Vystúpil v mnohých známych koncertných sieňach (napr. Musikverein a Konzerthaus vo Viedni, Dom umelcov v Prahe, Tonhalle Düsseldorf, Komická opera v Berlíne, Katedrála Sv. Františka v Assisi, Veľká sála Petrohradskej filharmónie, Palác hudby v Barcelone, Teatro Arriaga Bilbao, Concertgebouw v Amsterdame, Symphony Hall Osaka, Metropolitan Art Hall Tokyo, Kráľovská opera v Bruseli, Teatro Abadia Madrid).
S orchestrom účinkovali mnohí známi umelci, napr. dirigenti Claus Peter Flor, Ondrej Lenárd, Oliver Dohnányi, Leoš Svárovský, Matthias Manasi,Vladimír Válek, Ľudovít Rajter, Petr Vronský, Eve Queler, Peter Maag, Tsugio Maeda, Vincent La Selva, Marco Armiliato, Christian Benda, Dwight Bennett, Urs Schneider, Christian Pollack, Herman Engels, Peter Breiner, Bartholomeus Henri Van de Velde, Alexander Schwinck, Georg Mais, Volker Schmidt Gertenbach, Mika Eichenholz, Vladimír Kiradjiev, Kirk Trevor, Peter Wallinger, Jeannot Weimerskirch, Ernst Märzendorfer, Martin Sieghardt, Stefan Lano, Theodore Kuchar, sólisti Igor Oistrach, Narciso Yepes, André Gertler, Václav Hudeček, Liana Issakadze, Jindřich Pazdera, Marián Lapšanský, Peter Toperczer, Eugen Indjic, Till Felner, Michael Kofler, Peter Dvorský, Sergej Kopčák, Michél Senechal, Stefan Elenkov, Edita Gruberová, Gabriela Beňačková, Magdaléna Kožená, Ľuba Orgonášová, Ľubica Rybárska, Magdaléna Hajóssyová, Izabela Labuda, Martin Babjak, Peter Mikuláš, Benno Schollum, Ildikó Raimondi, Olivia Stapp a.i.
Orchester vytvoril mnoho nahrávok s dielami Vivaldiho, Telemanna, Mozarta, Haydna, Hummela, Verdiho, Respighiho, Martinů, Antonín Dvořáka, J. Straussa, českých a slovenských skladateľov. Spolupracoval s hudobnými vydavateľstvami Opus, Donau, Naxos, Brilliant Classics, BMG a i. 
Súčasnosť.
Šéfdirigentom ŠKO Žilina je od sezóny 2015/2016 britský dirigent Simon Chalk. Čestným šéfdirigentom orchestra je japonský dirigent Tsugio Maeda.
Jere Lehtinen

Jere Lehtinen (* 24. jún 1973, Espoo, Fínsko) je bývalý fínsky hokejista. Od roku 1995 hral za klub NHL Dallas Stars. Hrával na pozícií pravého krídelníka.
Hráčska kariéra.
Jere Lehtinen bol draftovaný z 88. miesta v roku 1992 klubom Minnesota North Stars. Po tom, čo sa North Stars presunuli do Dallasu, vyhral Lehtinen Frank J. Selke Trophy trikrát a Stanley Cup v roku 1998.
Lehtinen reprezentoval Fínsko na viacerých medzinárodných turnajoch, vyhral jednu striebornú a dve bronzové medaily na olympijských hrách, striebro na Svetovom pohári v roku 2004 a bol súčasťou známeho fínskeho útoku "Ankkalinnan pojat" (podľa ich prezýviek "Tupu, Hupu, Lupu" - Huey, Dewey a Louie), ktorá v roku 1995 triumfovala na Majstrovstvách sveta v roku 1995. V tejto formácií hral Saku Koivu a Ville Peltonen, a víťazstvo v roku 1995 znamenalo historicky prvú zlatú medailu pre Fínsko na majstrovstvách sveta. Trojica sa tiež dostal do all-star výberu turnaja.
Lehtinen bol prvým fínskym hráčom, ktorému sa podarilo vyhrať majstrovstvá sveta aj Stanleyho pohár.
Reprezentačná kariéra.
Reprezentoval Fínsko na nasledujúcich podujatiach:
Reprezentačné štatistiky
Klasická hudba

Klasická hudba je veľmi zaužívané označenie pre vrcholnú formu obvykle orchestrálnej hudby hranej v histórii, za ktorú je v tomto ohľade považované najmä obdobie renesancie, baroka, klasicizmu a romantizmu (zhruba od roku 1550 do roku 1945), podľa mnohých názorov sa sem však zaraďujú i neskoršie zložitejšie členené slohy ako impresionizmus, expresionizmus a niektoré obrodenia starých štýlov ako napr. neoklasicizmus. Pojem klasická hudba sa pôvodne začal používať v 19. storočí, na označenie „vrcholného obdobia hudby“ od J. S. Bacha po Beethovena. Teoreticky by sem bolo možné zaradiť aj dnešnú orchestrálnu hudbu, celkove je však označenie klasická hudba kontroverzné.
Pod pojmom klasická hudba sa väčšinou myslí Európska klasická hudba, typická svojou notáciou, ktorá vznikla v 16. storočí. Typické pre klasickú hudbu sú aj rôzne druhy sláčikových nástrojov, ktoré dominujú najmä v orchestrálnej a komornej hudbe. Dôležitým nástrojom klasickej hudby je však aj klavír a organ.
Žánre klasickej hudby.
Medzi klasickú hudbu zaraďujeme celý rad žánrov a to najmä tieto:
Antonio Puerta

Antonio José Puerta Pérez (* 26. november 1984, Sevilla, Španielsko – † 28. august 2007, Sevilla) bol španielsky futbalista, ktorý nastupoval predovšetkým v obranných radách futbalového tímu FC Sevilla. 
Kariéra.
Ľavonohý futbalista, ktorý nastupoval na ľavej strane futbalového ihriska. Jeho futbalové umenie ho priviedlo do reprezentácie a vzbudilo záujem takých klubov, ako Real Madrid, Arsenal alebo Manchester United.
Smrť.
25. augusta 2007 počas ligového stretnutia medzi Sevilla FC s Getafe CF skolaboval v dôsledku infarktu okolo 30. minúty zápasu. Spoluhráč Ivica Dragutinovič a lekársky tím pomohli Puertovi dostať sa na nohy a nechať ho vystriedať. V kabíne tímu skolaboval opäť, pričom musel byť prevezený do nemocnice. Jeho stav bol po resuscitácii vážny a orgány nakoniec záťaž nevydržali. Puerta zomrel 28. augusta 2007 na ich zlyhanie. Puertova smrť pripomína podobné tragédie, keď priamo počas zápasu zomreli Marc-Vivien Foé, Miki Fehér.
Puerta po sebe zanechal priateľku, ktorá porodila pár mesiacov po jeho smrti dieťa.
Reprezentácia.
V španielskej reprezentácii odohral 1 stretnutie, v ktorom gól nestrelil. Bol takisto členom kádru reprezentácie do 21 rokov.
V rámci oného

V Rámci oného je debutový album slovenskej skupiny Horkýže slíže, ktorý vydalo vydavateľstvo BMG Ariola v roku 1997. Hlavným singlom albumu bola skladba „Maštaľ“ ku ktorej bol vytvorený aj videoklip.
Vo štvorici po opici

Vo štvorici po opici je v poradí druhý štúdiový album slovenskej skupiny Horkýže slíže. Z albumu pochádza jeden videoklip k piesni „Gilotína“.
Názov.
Album sa pôvodne mal volať "Štrbavý mamut", skupina to neskôr použila ako názov jednej fiktívnej kapely z albumu Festival Chorobná.
Ja chaču tebja

Ja chaču tebja je tretí štúdiový album slovenskej rockovej skupiny Horkýže slíže. Bol vydaný v marci roku 2000.
Festival Chorobná

Festival Chorobná je názov albumu skupiny Horkýže slíže z roku 2001. Je to prvý radový album na značke EMI a zároveň posledný, na ktorom hrá pôvodný bubeník Martin Košovan.
Album je koncipovaný ako fiktívny festival, obal albumu taktiež popisuje údajné skupiny, ktoré hrajú jednotlivé piesne (napriek tomu, že v skutočnosti každú skladbu hrá Horkýže Slíže). Výnimkou je Ray Corte, skutočná skupina, ktorá hosťuje v piesni Chrobák (v tejto skupine kedysi pôsobil aj neskorší bubeník Horkýže Slíže, Marek Viršík). 
Niektoré piesne sa v kratšej podobe (ako ukážky) objavili už na predchádzajúcom albume "Ja chaču tebja".
Best uff

Best uff je názov výberového albumu skupiny Horkýže slíže z roku 2001.
Kýže sliz

Kýže sliz je piaty štúdiový album slovenskej rockovej skupiny Horkýže Slíže. Je to komerčne najúspešnejší album, ktorý preslávil skupinu. 
Album získal platinovú platňu za viac ako 10 tisíc predaných kusov. Najúspešnejšie skladby z albumu sú „Vlak“, „L. A. G. song“, „Cigarety“ a „Brďokoky“.
Alibaba a 40 krátkych songov

Alibaba a 40 krátkych songov je album rockovej skupiny Horkýže slíže z roku 2003.
Green River (skupina)

Green River bola vplyvná rocková kapela založená v Seattle, s populárnymi rozmermy v rokoch 1984 a 1987. Kapela stála na počiatku zoskupenia prvých grungeových kapiel a tento štýl prezentovala viac-menej nekomerčne. 
História.
Green River (názov skupiny je podľa sériového vraha, zadržaného 30.novembra 2001 v Rentone, štát Washington) bola skupina vytvorená na začiatku roku 1984 vokalistom a gitaristom Markom Armom. K nemu sa neskôr pridali gitarista Steve Turner, bubeník Alex Vincent a basák Jeff Ament. Veľký prínos pre kapelu mal príchod bubeníka Alexa Vincenta, ktorý so sebou dotiahol aj Rocka Grossarda. Arm sa tak sústredil iba na spev a Grossard nahradil tretiu gitaru. Začínali s prvými skúškami s bývalými členmi skupiny Ducky Boys, ktorý im požičiavali garáž. 
V decembri 1984 nahrávajú prvý album skupiny "Come on Down", ktorý vyšiel začiatkom roku 1985. Vydavateľom bolo Homestead records. V tomto období skupinu opustil Alex Turner, namiesto neho nastúpil Bruce Fairweather.
Ritero Xaperle Bax

Ritero Xaperle Bax je album rockovej skupiny Horkýže slíže z roku 2004.
Živák

Živák je záznam z koncertu skupiny Horkýže Slíže. Bol vydaný aj v podobe DVD.
Ukáž tú tvoju ZOO

Ukáž tú tvoju ZOO je album rockovej skupiny Horkýže slíže z roku 2007.
Jozef Lósy

Jozef Lósy alebo József Lósy (* 26. máj 1874, Trenčín – † 22. august 1917, Budapešť, Maďarsko) bol maďarský zoológ, entomológ a pedagóg, pôvodom zo Slovenska.
Život.
Narodil sa v trenčianskej úradníckej rodine. Ľudovú školu a gymnázium navštevoval v Trenčíne. Potom pokračoval v štúdiu na univerzite v Budapešti. V rokoch 1896 až 1899 bol asistentom zoologického ústavu univerzity. V rokoch 1899 až 1904 pracoval na Entomologickej stanici. Od roku 1904 pracoval ako učiteľ až do roku 1917, kedy sa stal riaditeľom nemeckej školy v Budapešti.
Počas svojho pôsobenia na entomologickej stanici sa venoval štúdiu bionómie parazita včiel - včelárky obyčajnej ("Braula coecca"). Neskôr študoval otázky invázií chrústov a potom sa venoval ekológii jarabíc.
Jozef Lósy bol autorom niektorých učebníc prírodopisu a bol autor mnohých článkov a úvah zo života hmyzu a zvierat v odborných časopisoch. Preložil aj jeden diel Brehmovho "Života zvierat" do maďarčiny.
Zomrel v roku 1917 v Budapešti.
Živák (DVD)

Na DVD Živák je záznam z koncertu skupiny Horkýže slíže odohraného 23. apríla 2005 v Leviciach. Album vyšiel s rovnakým názvom aj na CD nosiči.
Malá Magura

Malá Magura je geomorfologický podcelok Strážovských vrchov. Nachádza sa v juhovýchodnej časti pohoria a najvyšším vrcholom je Magura ().
Polohopis.
Podcelok sa nachádza v západnej časti okresu Prievidza a ohraničuje ho zo severu Zliechovská hornatina (podcelok Strážovských vrchov), zo západu Rudnianska kotlina a z východu Prievidzská kotlina, oba podcelky Hornonitrianskej kotliny.
Geologická stavba.
Je to jadrové pohorie tvorené hlavne premenenými (ruly, svory, amfibolity, migmatity) a magmatickými horninami (žuly, granodiority, menej diority).
Vodstvo.
V tomto pohorí pramení viacero potokov, napríklad Šindeliarska (vlieva sa do Nitrice pri Valaskej Belej), Nevidzianka (vlieva sa do Nitrice pri Dobročnej – súčasť Liešťan), Trebiaska (vlieva sa do Nitry pri Laskári), Chvojnica (vlieva sa do Nitry pri Nedožeroch-Brezanoch), Kamenistá (vlieva sa do Chvojnice pri Chvojnici), Sielnica (vlieva sa do Nitry pri Nedožeroch–Brezanoch), Zlatná (vlieva sa do Nitry medzi Nedožermi–Brezanmi a Prievidzou). Všetky vodné toky patria do povodia Nitry.
Hospodárstvo.
Banská činnosť.
Na vyvreté horninové typy v Malej Magure sa geneticky viažu ložiská rúd zlata, olova, železa ťažených v stredoveku v okolí Nitrianskeho Pravna, Malinovej, Chvojnice, Diviak nad Nitricou, Čavoja a v iných lokalitách, o čom svedčia dodnes zachované pozostatky ryžovísk. Najväčší rozmach ťažby bol vo období rokov 1340 až 1650, hlavná oblasť ryžovania bola v ústí Chvojnickej doliny, medzi obcami Malinová a Chvojnica (lokalita Roboty). Vo svojej dobe to boli (po kremnických a štiavnických ložiskách) tretie najvýznamnejšie náleziská zlata v Uhorsku.
Ochrana prírody.
Malá Magura je najmenším podcelkom pohoria a nie je celoplošne chránená. Jediným chráneným územím je na západnom okraji situovaná prírodná rezervácia Temešská skala, na pomedzí Hornonitrianskej kotliny v Bojniciach sa nachádza národná prírodná pamiatka Prepoštská jaskyňa.
Turizmus.
Hrebeňom Malej Magury vedie v línií Šutovské sedlo – Panský háj – Boškovie laz – Magura – Malá Magura – Temešská skala červenoznačený chodník, na ktorý sa pripájajú značené trasy z okolitých obcí. Atraktívne a komplexne vybavené je širšie okolie kúpeľného mesta Bojnice, kde sa na úpätí Malej Magury nachádza Bojnický zámok, zoologická záhrada, kúpeľný areál, kúpalisko, vyhliadka v korunách stromov či archeologická lokalita Prepoštská jaskyňa.
Kaiser Chiefs

Kaiser Chiefs je anglická indie rocková skupina z Leedsu. Skupina bola založená v roku 2000 kamarátmi zo školy Nickom Hodgsonom, Simonom Rixom a Nickom Bainesom. Neskôr sa k nim pripojil Andrew White a Ricky Wilson. V roku 2013 sa k skupine pripojil bubeník Vijay Mistry, ktorý nahradil bubeníka Nicka Hodgsona. Od svojho založenia dosiahla skupina viaceré úspechy. Ich prvý album "Employment" bol nominovaný na cenu Mercury a neskôr nominovaný na ocenenie Britský album roku 2006.
Magura (1 141,3 m n. m.)

Magura () je vrch Strážovských vrchov. Leží nad obcou Čavoj, približne severozápadne od Prievidze. Je najvyšším vrchom podcelku Malá Magura.
Poloha.
Nachádza sa v juhovýchodnej časti pohoria, v geomorfologickom podcelku Malá Magura. Vrchol leží v Trenčianskom kraji, v okrese Prievidza a zasahuje na katastrálne územia obcí Chvojnica, Nevidzany a Poruba. Je súčasťou mohutného hrebeňa Malej Magury, vystupujúceho medzi Rudnianskou a Prievidzskou kotlinou.
Opis.
Magura leží v najvyššej časti hrebeňa, ktorý vystupuje z mierne zvlnenej Hornonitrianskej kotliny. Severozápadným smerom pokračuje horský chrbát na susednú Malú Maguru (), západným smerom leží Temešská skala (), južným Hlboký vrch () a východným smerom vybieha rázsocha s kótou Severovýchodnú časť masívu odvodňuje potok Kamenistá do Chvojnice, juhovýchodnú Porubský potok, oba smerujúce do rieky Nitra. Západne situované svahy sú pramennou oblasťou Nevidzianskeho potoka, smerujúceho do Nitrice. Najbližšími obcami sú Nevidzany, Čavoj a Chvojnica.
Výhľady.
Vďaka nadmorskej výške a polohe umožňuje Magura zaujímavé výhľady, ktoré však obmedzuje porast. Na vrcholovej časti hrebeňa sa nachádza lúka, z ktorej je možné vidieť okolité vrchy pohoria a veľkú časť Hornonitrianskej kotliny. Pri vhodných podmienkach je možné zhliadnuť južnú časť Malej Fatry, pohorie Žiar, Vtáčnik, Veľkú Fatru, Kremnické vrchy či Tribeč.
Chumbawamba

Chumbawamba bola anglická hudobná skupina. Skupina bola založená v roku 1982 a zo začiatku hrala punk rock, ale po čase ich hudobný štýl prechádzal viacerými žánrami vrátane popu, tanečnej hudby a v súčasnosti skôr hrajú folkovú hudbu. Ich najznámejšia skladba je „Tubthumping“ (z roku 1997). Ich práca je vo všeobecnosti ovplyvnená anarchistickým politickým postojom a odmietavým postojom k politickej autorite.
Zostava.
Počas rokov sa zostava skupiny menila viackrát. Dlhodobí členovia sú:
Svarožič

Svarožič je synom slovanského boha slnka Svaroga, neskôr Svarožic (Dažbog) prebral solárnu funkciu od svojho otca. Svarožic patrí medzi všeslovanských bohov.
Prvý slíž

Prvý slíž vyšiel na vlastné náklady kapely Horkýže Slíže ako ich prvý neoficiálny demo album v náklade 600 kaziet.
Všetky skladby sa neskôr objavili na iných radových albumoch ("V rámci oného", "Vo štvorici po opici" a "Ja chaču tebja"). Dňa 2. novembra 2018 vydalo hudobné vydavateľstvo Monitor album v reedícii na CD.
Valerián Depta

JUDr. Valerián Depta (* 4. máj 1885, Siret, Rumunsko – † 25. jún 1963, Bratislava, Slovensko) bol rumunsko-slovenský právnik a entomológ, hlavne koleopterológ. 
Životopis.
Narodil sa v Rumunsku v rodine mlynára. Základnú školu a gymnázium navštevoval v Sirete. Potom pokračoval v štúdiu na univerzite v Černovci, kde ukončil štúdium práva. Neskôr pôsobil ako pracovník štátnej správy v Bukovine. Do roku 1930 pracoval v štátnej službe ako vrchný okresný komisár vo Vsetíne na Morave. Odtiaľ bol preložený na Slovensko, kde v období rokov 1931 až 1938 pracoval v Giraltovciach vo funkcii okresného náčelníka. V roku 1940 odišiel do dôchodku a presťahoval sa do Bratislavy. V roku 1948 opäť začal pracovať vo Výskumnom ústave agrochemickej technológie v Bratislave.
Zomrel v roku 1963 v Bratislave.
Entomologické aktivity.
Entomológii sa venoval s veľkým záujmom a to prevažne radu chrobákov, pričom robil hlavne faunistický prieskum chrobákov. Spočiatku robil prieskum na Morave (predovšetkým na Vsetínsku), potom i na území Slovenska. O slovenských drobčíkoch spracoval v roku 1950 významnú prácu. Niektoré jeho údaje o výskyte druhov hmyzu citovali v svojich prácach i iní významní entomológovia.
Jeho zbierka hmyzu v počte cca 22 800 ks - hlavne chrobáky (Coleoptera) ("Staphylinidae", "Catopidae" a "Silphidae") je v Slovenskom Národnom múzeu v Bratislave.
Tueret

Tueret (; ďalšie formy: Tweret, Tauret, Tuat, Tuart, Taweret) alebo Toeris / Tueris (), bola staroegyptská bohyňa, pôvodne družka démona Apopa. Jej meno značí "Tá, ktorá je veľká" a súvisí s jej neskoršou funkciou bohyne, ktorá sa odvrátila od zla a zabraňuje mu. Pôvodne však úloha Tueret súvisela so zlom, ktoré sa dialo cez deň, pretože had Apop prebýval pod obzorom a mal moc iba v ríši noci.
Ako Apopova družka bola Tueret stotožňovaná s cirkumpolárnou, severnou časťou nočnej oblohy, presnejšie so súhvezdím, ktoré približne zodpovedalo dnešnému Drakovi. Jedným z jej titulov bol preto i "Pani obzoru". V tomto aspekte je zobrazená na strope hrobky faraóna Setiho I. V Údolí kráľov.
Tueret bola zobrazovaná ako bytosť pozostávajúca zo zvierat, ktorých sa Egypťania najviac báli. Jej telo sa z väčšej časti podobalo na hrocha, ktorého pripomínalo svojim tvarom i súhvezdie Tueret, s končatinami levice a chrbtom krokodíla. V neskoršej dobe bola namiesto s krokodílím chrbtom zobrazovaná i s malým krokodílom na chrbte, ktorý bol považovaný za boha Sobeka, jej manžela.
Tueret ako bohyňa tehotenstva a pôrodu.
Už počas Starej ríše si Egypťania všimli, že samice hrocha sú menej agresívne ako samci, a začali pripisovať ich agresivitu ochrane mláďat. Z tohoto dôvodu prijala Tueret už v týchto dobách úlohu ochranného božstva tehotenstva a pôrodu. Tehotné ženy zvykli nosiť amulety s jej menom alebo v jej podobe na svoju ochranu. Tueret bývala zobrazovaná aj na nožoch z hroších zubov, ktoré boli používané pri obradoch spojených s odháňaním zlých duchov od matky a dieťaťa.
V nasledujúcich obdobiach egyptských dejín bola Tueret zobrazovaná s črtami tehotnej ženy – ovisnutými prsiami, vypuklým bruchom a dlhými, rovnými ľudskými vlasmi. V roli ochrankyne zvykla byť Tueret zobrazovaná s jednou rukou položenou na znaku "sa", symbole ochrany, a niekedy držiac "anch", symbol života, alebo nôž podobný tomu vyrobenému z hrošieho klu. Tituly Tueret v ochrannej funkcii boli: "Ipet" (alt. "Opet", "Ipej" a "Apet") a "Reret".
Ďalšie aspkety Tueret.
Pretože hroch bol spájaný s Nílom, Tueret prijala aj aspekt bohyne nílskych záplav a úrody. Hoci bola Tueret pôvodne jedným z domácich bôžikov a Apopova manželka, postupne začala byť vnímaná ako tá, ktorá zlému zabraňuje, než aby ho spôsobovala.
Po zmenách v egyptskom panteóne, kedy sa Sutech stal bohom zla a nahradil staršieho Apopa, z Tueret sa stala jeho konkubína (Sutech už mal za manželku bohyňu Nebtet). Podľa povestí bola Tueret pôvodne zlá bohyňa, ale napravila sa, a následne držala na uzde aj Sutecha.
V úlohe bohyňa materstva neskôr Tueret asimilovala Mut.
Vtáčí ostrov (Oravská priehrada)

Vtáčí ostrov pri Námestove je malý ostrov () nachádzajúci sa vo vodnej nádrži Oravská priehrada, východne od Námestova. Vznikol zaplavením návršia nad sútokom Bielej Oravy a Polhoranky. 
V súčasnosti je významným hniezdiskom čajok smejivých, bielohlavých, rybárov riečnych ako aj niekoľkých druhov kačíc a preto je súčasťou chránenej krajinnej oblasti Horná Orava a chráneného vtáčieho územia Horná Orava v druhej najprísnejšej zóne, zóne B. Verejnosti nie je prístupný.
Frotérstvo

Frotérstvo je choroba, ktorá spočíva v úmyselnom vyhľadávaní dotykov s inou osobou pre pohlavné „samodráždenie“, napríklad v rôznych tlačeniciach, v radoch, dopravných prostriedkoch.
Vtáčí ostrov

Vtáčí ostrov môže byť ostrov:
William Saroyan

William Saroyan, (}) (* 31. august 1908, Fresno, USA† 18. máj 1981, tamtiež) bol americký spisovateľ, syn arménskych imigrantov. Autor početných poviedok, niekoľkých románov a divadelných hier.
Scott Weiland

Scott Weiland (* 27. október 1967, San José, Kalifornia, USA – † 3. december 2015, Bloomington, Minnesota ) bol americký hudobník, textár a spevák.
Bol spevákom kapely Stone Temple Pilots s ktorou vydal v 90. rokoch 6 albumov. Jeho meno rezonuje hlavne pri spolupráci s rockovou skupinou Velvet Revolver, ktorú tvorili aj členovia legendárnej kapely Guns N’ Roses. Nedávno vydali STP nový album pod názvom "Stone Temple Pilots".
Stone Temple Pilots

Stone Temple Pilots často nazývaná aj skratkou STP, je americká rocková skupina, ktorá pochádza z mesta San Diego. Tvoria ju Scott Weiland, bratia Robert a Dean DeLeoví a Eric Kretz. V roku 1992 zaznamenali obrovský úspech so svojim debutovým albumom "Core".
Po 5-ročnej Weilandovej spolupráci s Velvet Revolver sa v roku 2008 kapela opäť dala dokopy a v roku 2010 sa jej podarilo vydať album Stone Temple Pilots.
Rota (vojenská jednotka)

Rota (z ; zastarano: stotina, kompánia; nárečovo alebo pre ruské prostredie: sotňa) je taktická vojenská jednotka o sile približne 75 až 200 mužov, skladajúca sa obyčajne z troch alebo štyroch čiat. Sila roty závisí od krajiny pôvodu ako aj typu vojska. Viacero rôt vytvára pluk alebo prápor. Niektoré roty však môžu existovať ako samostatné jednotky. V armádach začiatkom novoveku rotám zodpovedali stotiny, ktoré zvykli mať okolo 100 mužov.
Roty boli pôvodne zavedené v žoldnierskych armádach koncom stredoveku v 15. a začiatkom 16. storočia.
V niektorých druhoch vojsk, však majú roty iný názov:
Facelift (album)

Facelift je debutový štúdiový album americkej grunge/metalovej skupiny Alice in Chains. Bol vydaný dňa 21. augusta 1990. Album bol certifikovaný dvojitou platinou asociáciou RIAA za predaj viac ako 3 miliónov kópií v USA.
Bartoušov

Bartoušov je obec v Česku v okrese Havlíčkův Brod v kraji Vysočina. 1. januára 2012 tu žilo 159 obyvateľov, z toho 86 mužov a 73 žien, pričom priemerný vek v obci bol 42,5 roka (muži 41,3 roka, ženy 43,9 roka).
Bojiště (okres Havlíčkův Brod)

Bojiště je obec v Česku v okrese Havlíčkův Brod v kraji Vysočina. 1. januára 2012 tu žilo 275 obyvateľov, z toho 139 mužov a 136 žien, pričom priemerný vek v obci bol 40,3 roka (muži 38,5 roka, ženy 42,1 roka).
Břevnice

Břevnice je obec v Česku v okrese Havlíčkův Brod v kraji Vysočina. 1. januára 2012 tu žilo 157 obyvateľov, z toho 78 mužov a 79 žien, pričom priemerný vek v obci bol 45,7 roka (muži 43,4 roka, ženy 47,9 roka).
Čachotín

Čachotín je obec v Česku v okrese Havlíčkův Brod v kraji Vysočina. Prvá písomná zmienka pochádza z roku 1352. Obec sa nachádza v nadmorskej výške 572 metrov. 1. januára 2012 tu žilo 186 obyvateľov, z toho 96 mužov a 90 žien, pričom priemerný vek v obci bol 41,7 roka (muži 40,6 roka, ženy 42,9 roka).
Čečkovice (okres Havlíčkův Brod)

Čečkovice je obec v Česku v okrese Havlíčkův Brod v kraji Vysočina. 1. januára 2012 tu žilo 81 obyvateľov, z toho 38 mužov a 43 žien, pričom priemerný vek v obci bol 42,6 roka (muži 42,5 roka, ženy 42,6 roka).
Česká Bělá

Česká Bělá je mestečko v Česku v okrese Havlíčkův Brod v kraji Vysočina. 1. januára 2012 tu žilo 1 023 obyvateľov, z toho 503 mužov a 520 žien, pričom priemerný vek v obci bol 38,9 roka (muži 37,5 roka, ženy 40,3 roka).
Číhošť

Číhošť (nem. "Čihošt", od roku 1939: "Tschihoscht") je obec v Česku v okrese Havlíčkův Brod v kraji Vysočina. 1. januára 2012 tu žilo 315 obyvateľov, z toho 170 mužov a 145 žien, pričom priemerný vek v obci bol 42,4 roka (muži 41,6 roka, ženy 43,3 roka). Preslavil ju tzv. Číhošťský zázrak.
Dolní Město

Dolní Město je obec v Česku v okrese Havlíčkův Brod v kraji Vysočina. 1. januára 2012 tu žilo 922 obyvateľov, z toho 483 mužov a 439 žien, pričom priemerný vek v obci bol 42,6 roka (muži 41,2 roka, ženy 44,2 roka).
Dolní Sokolovec

Dolní Sokolovec je obec v Česku v okrese Havlíčkův Brod v kraji Vysočina. 1. januára 2012 tu žilo 92 obyvateľov, z toho 41 mužov a 51 žien, pričom priemerný vek v obci bol 42,6 roka (muži 42,9 roka, ženy 42,4 roka).
Druhanov

Druhanov je obec v Česku v okrese Havlíčkův Brod v kraji Vysočina. 1. januára 2012 tu žilo 164 obyvateľov, z toho 80 mužov a 84 žien, pričom priemerný vek v obci bol 37,3 roka (muži 36,5 roka, ženy 38,1 roka).
Golčův Jeníkov

Golčův Jeníkov je mesto v Česku v okrese Havlíčkův Brod v kraji Vysočina. 1. januára 2012 tu žilo 2 642 obyvateľov, z toho 1 296 mužov a 1 346 žien, pričom priemerný vek v meste bol 41,2 roka (muži 40,2 roka, ženy 42,2 roka).
Habry

Habry sú mesto v Česku v okrese Havlíčkův Brod v kraji Vysočina. 1. januára 2012 tu žilo 1 325 obyvateľov, z toho 687 mužov a 638 žien, pričom priemerný vek v meste bol 41,4 roka (muži 40,3 roka, ženy 42,7 roka).
Havlíčkova Borová

Havlíčkova Borová je mestečko v Česku v okrese Havlíčkův Brod v kraji Vysočina. 1. januára 2012 tu žilo 965 obyvateľov, z toho 495 mužov a 470 žien, pričom priemerný vek v obci bol 40,2 roka (muži 38,9 roka, ženy 41,6 roka).
Herálec (okres Havlíčkův Brod)

Herálec je obec v Česku v okrese Havlíčkův Brod v kraji Vysočina. 1. januára 2012 tu žilo 1 153 obyvateľov, z toho 575 mužov a 578 žien, pričom priemerný vek v obci bol 41,6 roka (muži 40,7 roka, ženy 42,6 roka).
Hněvkovice (okres Havlíčkův Brod)

Hněvkovice je obec v Česku v okrese Havlíčkův Brod v kraji Vysočina. 1. januára 2012 tu žilo 574 obyvateľov, z toho 289 mužov a 285 žien, pričom priemerný vek v obci bol 41,2 roka (muži 37,9 roka, ženy 44,6 roka).
Horní Krupá

Horní Krupá je obec v Česku v okrese Havlíčkův Brod v kraji Vysočina. 1. januára 2012 tu žilo 518 obyvateľov, z toho 259 mužov a 259 žien, pričom priemerný vek v obci bol 38,0 roka (muži 37,9 roka, ženy 38,2 roka).
Horní Paseka

Horní Paseka je obec v Česku v okrese Havlíčkův Brod v kraji Vysočina. 1. januára 2012 tu žilo 70 obyvateľov, z toho 40 mužov a 30 žien, pričom priemerný vek v obci bol 51,4 roka (muži 45,8 roka, ženy 58,8 roka).
Hurtova Lhota

Hurtova Lhota je obec v Česku v okrese Havlíčkův Brod v kraji Vysočina. 1. januára 2012 tu žilo 222 obyvateľov, z toho 117 mužov a 105 žien, pričom priemerný vek v obci bol 39,2 roka (muži 38,4 roka, ženy 40,0 roka).
Chotěboř

Chotěboř () je mesto v Česku v okrese Havlíčkův Brod v kraji Vysočina. 1. januára 2012 tu žilo 9 560 obyvateľov, z toho 4 729 mužov a 4 831 žien, pričom priemerný vek v meste bol 41,1 roka (muži 39,8 roka, ženy 42,4 roka).
Externé odkazy.
Oficiálne stránky
Chrtníč

Chrtníč je obec v Česku v okrese Havlíčkův Brod v kraji Vysočina. 1. januára 2012 tu žilo 126 obyvateľov, z toho 62 mužov a 64 žien, pričom priemerný vek v obci bol 43,4 roka (muži 41,8 roka, ženy 45,0 roka).
Chřenovice

Chřenovice je obec v Česku v okrese Havlíčkův Brod v kraji Vysočina. 1. januára 2012 tu žilo 164 obyvateľov, z toho 81 mužov a 83 žien, pričom priemerný vek v obci bol 44,0 roka (muži 42,2 roka, ženy 45,8 roka).
Jedlá

Jedlá je obec v Česku v okrese Havlíčkův Brod v kraji Vysočina. 1. januára 2012 tu žilo 80 obyvateľov, z toho 40 mužov a 40 žien, pričom priemerný vek v obci bol 41,1 roka (muži 43,1 roka, ženy 39,2 roka).
Jeřišno

Jeřišno je obec v Česku v okrese Havlíčkův Brod v kraji Vysočina. 1. januára 2012 tu žilo 310 obyvateľov, z toho 155 mužov a 155 žien, pričom priemerný vek v obci bol 41,7 roka (muži 40,9 roka, ženy 42,6 roka).
Jitkov

Jitkov je obec v Česku v okrese Havlíčkův Brod v kraji Vysočina. 1. januára 2012 tu žilo 222 obyvateľov, z toho 111 mužov a 111 žien, pričom priemerný vek v obci bol 37,9 roka (muži 37,6 roka, ženy 38,1 roka).
Kamenná Lhota

Kamenná Lhota je obec v Česku v okrese Havlíčkův Brod v kraji Vysočina. 1. januára 2012 tu žilo 252 obyvateľov, z toho 125 mužov a 127 žien, pričom priemerný vek v obci bol 38,8 roka (muži 37,3 roka, ženy 40,3 roka).
Knyk

Knyk je obec v Česku v okrese Havlíčkův Brod v kraji Vysočina. 1. januára 2012 tu žilo 393 obyvateľov, z toho 208 mužov a 185 žien, pričom priemerný vek v obci bol 38,4 roka (muži 38,0 roka, ženy 38,9 roka).
Kochánov (okres Havlíčkův Brod)

Kochánov je obec v Česku v okrese Havlíčkův Brod v kraji Vysočina. 1. januára 2012 tu žilo 149 obyvateľov, z toho 64 mužov a 85 žien, pričom priemerný vek v obci bol 35,4 roka (muži 36,5 roka, ženy 34,6 roka).
Kojetín (okres Havlíčkův Brod)

Kojetín je obec v Česku v okrese Havlíčkův Brod v kraji Vysočina. 1. januára 2012 tu žilo 160 obyvateľov, z toho 84 mužov a 76 žien, pričom priemerný vek v obci bol 44,5 roka (muži 43,2 roka, ženy 46,0 roka).
Kozlov (okres Havlíčkův Brod)

Kozlov je obec v Česku v okrese Havlíčkův Brod v kraji Vysočina. 1. januára 2012 tu žilo 149 obyvateľov, z toho 75 mužov a 74 žien, pričom priemerný vek v obci bol 43,9 roka (muži 40,2 roka, ženy 47,6 roka).
Kraborovice

Kraborovice je obec v Česku v okrese Havlíčkův Brod v kraji Vysočina. 1. januára 2012 tu žilo 92 obyvateľov, z toho 44 mužov a 48 žien, pričom priemerný vek v obci bol 47,8 roka (muži 42,9 roka, ženy 52,2 roka).
Krásná Hora

Krásná Hora je obec v Česku v okrese Havlíčkův Brod v kraji Vysočina. 1. januára 2012 tu žilo 521 obyvateľov, z toho 262 mužov a 259 žien, pričom priemerný vek v obci bol 42,7 roka (muži 41,4 roka, ženy 44,0 roka).
Krátká Ves

Krátká Ves je obec v Česku v okrese Havlíčkův Brod v kraji Vysočina. 1. januára 2012 tu žilo 153 obyvateľov, z toho 82 mužov a 71 žien, pričom priemerný vek v obci bol 42,8 roka (muži 39,4 roka, ženy 46,7 roka).
Krucemburk

Krucemburk je mestečko v Česku v okrese Havlíčkův Brod v kraji Vysočina. 1. januára 2012 tu žilo 1 614 obyvateľov, z toho 833 mužov a 781 žien, pričom priemerný vek v obci bol 40,7 roka (muži 39,2 roka, ženy 42,3 roka).
Kunemil

Kunemil je obec v Česku v okrese Havlíčkův Brod v kraji Vysočina. 1. januára 2012 tu žilo 104 obyvateľov, z toho 48 mužov a 56 žien, pričom priemerný vek v obci bol 44,5 roka (muži 42,1 roka, ženy 46,6 roka).
Květinov

Květinov je obec v Česku v okrese Havlíčkův Brod v kraji Vysočina. 1. januára 2012 tu žilo 246 obyvateľov, z toho 135 mužov a 111 žien, pričom priemerný vek v obci bol 43,7 roka (muži 38,9 roka, ženy 49,4 roka).
Kynice

Kynice je obec v Česku v okrese Havlíčkův Brod v kraji Vysočina. 1. januára 2012 tu žilo 97 obyvateľov, z toho 46 mužov a 51 žien, pričom priemerný vek v obci bol 41,6 roka (muži 42,6 roka, ženy 40,6 roka).
Ledeč nad Sázavou

Ledeč nad Sázavou je mesto v Česku v okrese Havlíčkův Brod v kraji Vysočina. 1. januára 2012 tu žilo 5 486 obyvateľov, z toho 2 693 mužov a 2 793 žien, pričom priemerný vek v meste bol 44,1 roka (muži 42,7 roka, ženy 45,5 roka).